Limbažos

**APSTIPRINĀTS**

ar Limbažu novada domes

25.04.2019. sēdes lēmumu

(protokols Nr.7, 32.§)

**Konkursa**

**„Atbalsts komercdarbības uzsākšanai Limbažu novadā 2019.gadā”**

**nolikums**

1. **Vispārīgie jautājumi**
2. Nolikums nosaka kārtību, kādā Limbažu novada iedzīvotāji var piedalīties konkursā „Atbalsts komercdarbības uzsākšanai Limbažu novadā 2019.gadā” (turpmāk – konkurss).
3. Konkursu rīko Limbažu novada pašvaldība sadarbībā ar Limbažu novada konsultatīvo uzņēmēju padomi, kas atrodas Rīgas ielā 16, Limbažos, Limbažu novadā. Konkursa rīkotāja pilnvarotā kontaktpersona ir pašvaldības aģentūras „LAUTA” uzņēmējdarbības konsultants Agris Vēveris, tālruņa numurs 28350218, e-pasta adrese: [agris.veveris@limbazi.lv](mailto:agris.veveris@limbazi.lv).
4. Konkursa mērķis – stimulēt jaunu komersantu veidošanos Limbažu novadā, motivējot sava biznesa veidošanai.
5. Konkursa uzvarētāji iegūst tiesības noslēgt līgumu ar Limbažu novada pašvaldību (turpmāk – pašvaldība) par finansējuma saņemšanu komersantu izveidošanai un komercdarbības uzsākšanai.
6. Konkursa īstenošanai finansējums ir pieejams atbilstoši Limbažu novada pašvaldības 2019.gada budžetā paredzētajiem līdzekļiem.
7. Konkursa pieteikumu iesniegšana tiek noteikta laika periodā no 2019.gada 20.maija līdz 2019.gada 30.septembrim.
8. **Konkursa izsludināšana**
9. Konkursa rīkotājs paziņojumu par konkursa sākšanu publicē pašvaldības mājaslapā internetā [http://www.limbazi.lv](http://www.limbazi.lv/), pašvaldības informatīvajā izdevumā „Limbažu Novada Ziņas” vai laikrakstā „Auseklis”.
10. Paziņojumā tiek norādīta šāda informācija:
    1. konkursa rīkotājs;
    2. konkursa nosaukums;
    3. konkursa pieteikumu iesniegšanas vieta;
    4. konkursa pieteikumu iesniegšanas termiņš;
    5. kontaktinformācija.
11. Ar konkursa nolikumu var iepazīties:
    1. interneta mājaslapā [http://www.limbazi.lv](http://www.limbazi.lv/);
    2. Limbažu novada pašvaldības Administratīvās nodaļas Klientu apkalpošanas centrā;
    3. Limbažu novada pašvaldības Katvaru pagasta pārvaldē;
    4. Limbažu novada pašvaldības Limbažu pagasta pārvaldē;
    5. Limbažu novada pašvaldības Pāles pagasta pārvaldē;
    6. Limbažu novada pašvaldības Skultes pagasta pārvaldē;
    7. Limbažu novada pašvaldības Umurgas pagasta pārvaldē;
    8. Limbažu novada pašvaldības Vidrižu pagasta pārvaldē;
    9. Limbažu novada pašvaldības Viļķenes pagasta pārvaldē.
12. Jautājumus par konkursa pieteikuma sagatavošanu var sūtīt ne vēlāk kā 3 (trīs) darba dienas pirms konkursa pieteikumu iesniegšanas termiņa beigām uz e-pasta adresi: [agris.veveris@limbazi.lv](mailto:agris.veveris@limbazi.lv).
13. **Pretendentam noteiktās prasības**
14. Konkursa pieteikumu var iesniegt fiziska persona – Limbažu novada administratīvajā teritorijā dzīvesvietu deklarējusi persona, kura apņemas nodibināt un reģistrēt komercreģistrā komersantu un uzsākt komercdarbību Limbažu novadā, ja tiks pieņemts lēmums par pašvaldības finansējuma piešķiršanu (turpmāk – pretendents).
15. Pretendents nedrīkst būt komercreģistrā ierakstīta fiziskā persona (individuālais komersants) vai komercsabiedrības (personālsabiedrības un kapitālsabiedrības) īpašnieks.
16. **Atbalstāmās un neatbalstāmās izmaksas**
17. Vienam konkursa uzvarētājam pašvaldības piešķirtā atbalsta summa nepārsniedz 3000,00 EUR (trīs tūkstoši eiro).
18. Par konkursā iesniegtā komercdarbības projekta atbalstāmām tiek noteiktas pretendenta izmaksas, kas tieši saistītas ar komercdarbības izveidi, sākotnējiem ieguldījumiem komercdarbības pamatlīdzekļos, kā arī nemateriāliem ieguldījumiem, projekta tāmes izmaksām:
    1. specifiskas tehnikas un/vai iekārtas iegādi;
    2. ārpakalpojumu izdevumiem:
       1. grāmatvedības;
       2. juriskonsulta;
       3. komersanta reģistrācijas izmaksas.
    3. interneta mājaslapas izstrādi;
    4. licenču iegādi;
    5. specifiska rakstura datorprogrammu iegādi;
    6. specifiska rakstura darba spēka apmācību;
    7. preču zīmes reģistrāciju;
    8. telpu remontu izmaksas, ja ir telpu nomas līgums;
    9. patentu reģistrāciju Latvijas Republikas Patentu valdē;
    10. citām pamatotām vajadzībām (lēmumu par pamatotību pieņem konkursa vērtēšanas komisija balsojot).
19. Par konkursā iesniegtā komercdarbības projekta neatbalstāmām izmaksām tiek noteiktas:
    1. izmaksas, kas pretendentam radušās pirms līguma ar pašvaldību noslēgšanas;
    2. konkursa pieteikuma sagatavošanas izmaksas;
    3. darba alga.
20. Finansējumu nepiešķir un noraida pretendenta konkursa pieteikumu, ja no konkursa pieteikuma izriet, ka iegādājamās vienības paredzēts izmantot personīgiem nolūkiem un vajadzībām.
21. **Konkursa pieteikuma iesniegšana**
22. Viens pretendents vai pretendentu grupa var iesniegt neierobežotu konkursa pieteikumu skaitu komercdarbības uzsākšanai Limbažu novadā.
23. Konkursa pieteikuma iesniegšanas veidi:
    1. cauršūts (caurauklots) konkursa pieteikums ievietojams aizlīmētā aploksnē ar norādi „Pieteikums konkursam „Atbalsts komercdarbības uzsākšanai Limbažu novadā 2019.gadā”” un personīgi iesniedzams Limbažu novada pašvaldības Administratīvās nodaļas Klientu apkalpošanas centrā, Rīgas ielā 16, Limbažos, Limbažu novadā, iesūtot papildus konkursa pieteikumu elektroniskā formā uz e-pasta adresi: agris.veveris@limbazi.lv. Uz aploksnes jānorāda informācija par iesniedzēju un kontaktadrese.
    2. konkursa pieteikumu nosūtot pa pastu Limbažu novada pašvaldībai, Rīgas ielā 16, Limbažos, Limbažu novadā, LV-4001, ar norādi „Pieteikums konkursam „Atbalsts komercdarbības uzsākšanai Limbažu novadā 2019.gadā””, iesūtot papildus konkursa pieteikumu elektroniskā formā elektronisko versiju uz e-pasta adresi: [agris.veveris@limbazi.lv](mailto:agris.veveris@limbazi.lv).
24. Konkursa pieteikumam ir šādas sastāvdaļas:
    1. aizpildīta konkursa pieteikuma veidlapa (pielikumā);
    2. aizpildītas komercdarbības projekta apraksta finanšu prognožu lapas un naudas plūsma 3 (trīs) gadiem *Microsoft Excel* faila formātā (vizuālo noformējumu skatīt pielikumā);
    3. esošā/plānotā komersanta kompetences un pretendenta dzīves un darba apraksts;
    4. nodomu protokols par lietošanas tiesību piešķiršanu komercdarbības projekta īstenošanas vietai vai īpašuma tiesību apliecinoši dokumenti par komercdarbības projekta īstenošanas vietu.
25. Konkursa pieteikuma veidlapa un tai pievienojamie dokumenti jāsagatavo datorrakstā, valsts valodā.
26. **Konkursa pieteikumu vērtēšana un rezultātu pasludināšana**
27. Pašvaldības Attīstības nodaļa veic konkursa pieteikumu apkopošanu, to atbilstības pārbaudi konkursa nolikumam un sagatavo kopsavilkumu par saņemtajiem pieteikumiem, ko iesniedz konkursa vērtēšanas komisijai.
28. Konkursa pieteikumus vērtē Limbažu novada domes apstiprināta konkursa vērtēšanas komisija 6 (sešu) cilvēku sastāvā.
29. Konkursa vērtēšanas komisija, iepazinusies ar iesniegtajiem konkursa pieteikumiem, 30 (trīsdesmit) kalendāro dienu laikā nosaka laiku, kad tālākai dalībai izvirzītie pretendenti klātienē sniegs savas komercdarbības (biznesa) idejas un projekta prezentāciju un atbildes uz konkursa vērtēšanas komisijas uzdotajiem jautājumiem.
30. Vērtēšanas komisija pieņem pozitīvu lēmumu, ja visi vērtēšanas komisijas locekļi vienbalsīgi balso par atbalstu pretendenta iesniegtajam projektam.
31. Ja vērtēšanas komisija pretendenta iesniegto projektu neatbalsta, tad vērtēšanas komisija norāda uz trūkumiem projektā.
32. Konkursa vērtēšanas komisija lēmumu par konkursa rezultātiem pieņem ne vēlāk kā 45 (četrdesmit piecu) darba dienu laikā pēc pretendenta konkursa pieteikumu iesniegšanas datuma.
33. Konkursa vērtēšanas komisijas lēmumu apstiprina ar Limbažu novada domes sēdes lēmumu.
34. Limbažu novada domes sēdes lēmums par pozitīvu konkursa rezultātu tiek:
    1. publicēts pašvaldības mājaslapā internetā [http://www.limbazi.lv](http://www.limbazi.lv/), pašvaldības informatīvajā izdevumā „Limbažu Novada Ziņas” un var tikt publicēts arī laikrakstā „Auseklis”.
    2. Konkursa dalībniekiem, kuru projekts netiek atbalstīts, tiek rakstiski paziņots, nosūtot vēstuli uz konkursa pieteikumā norādīto e-pasta adresi, paziņojot par vērtēšanas komisijas norādītajiem trūkumiem projekta pieteikumā. Pretendents drīkst pieņemt lēmumu par labojumu veikšanu projektā un iesniegt atkārtotu projekta pieteikumu.
    3. konkursa uzvarētāji tiek uzaicināti slēgt līgumu par finansējuma saņemšanu no pašvaldības komersantu izveidošanai un komercdarbības uzsākšanai.
35. Konkursa rīkotājam ir tiesības pirms līguma ar pašvaldību noslēgšanas:
    1. pieprasīt no konkursa uzvarētāja papildus informāciju;
    2. pārcelt konkursa pieteikuma norādītās plānotās izmaksu pozīcijas starp atbalstāmajām un neatbalstāmajām izmaksām;
    3. pieprasīt pretendentam apmeklēt Siguldas biznesa inkubatora pirmsinkubācijas bezmaksas biznesa apmācības.
36. **Vērtēšanas kritēriji**
37. Pretendentu konkursa pieteikumu vērtēšana notiek pēc vērtēšanas kritērijiem, kuri sadalās šādi:
    1. komercdarbības idejas oriģinalitāte;
    2. komercdarbības projekta novērtējums;
       1. produkts/pakalpojums (izaugsmes iespēja, cenu politika, tehnoloģiskie risinājumi, dzīvotspēja);
       2. plānotais finanšu stāvoklis (ieņēmumu ticamība, izmaksu sabalansētība).
    3. pašieguldījums projekta īstenošanā;
    4. papildus piesaistītais finansējums projekta īstenošanai, obligātā prasība ne mazāk kā 10 procenti no pašvaldības atbalsta finansējuma kopsummas.
38. **Konkursa pretendenta tiesības un pienākumi**
39. Konkursa pretendents ir tiesīgs atsaukt iesniegto konkursa pieteikumu.
40. Konkursa pretendents ir atbildīgs par konkursa pieteikumā ietvertās informācijas patiesumu.
41. Konkursa pretendentam ir pienākums ievērot šo konkursa nolikumu. Konkursa pretendentam komercdarbības projekta īstenošana jāuzsāk viena mēneša laikā pēc paziņojuma saņemšanas par konkursa uzvarētāju, reģistrējoties komercreģistrā.
42. Konkursa pretendents piedaloties konkursā, saskaņā ar Fizisko personu datu aizsardzības likumu, dod piekrišanu savu personas datu apstrādei un, ka viņa personas dati var tikt izmantoti publicitātei saistībā ar konkursa norisi pašvaldības informatīvajā izdevumā „Limbažu Novada Ziņas”, pašvaldības mājaslapā un pašvaldības veidotajos profilos sociālajos tīklos un citos masu informācijas līdzekļos.
43. Konkursa pretendentam iegūstot pašvaldības atbalsta finansējumu komercdarbības uzsākšanai ir obligāts pienākums, pirmajā pilnajā darbība gadā sasniegt neto apgrozījumu ne mazāk kā 50 procentus no saņemtā finansējuma apmēra un ar katru nākamo darbības gadu palielināt neto apgrozījumu ne mazāk kā par 10 procentiem. Ja pašvaldības atbalsta finansējumu saņēmušais konkursa pretendents nespēj izpildīt neto apgrozījuma nosacījumu, tad viņam jāatmaksā 50 procenti no saņemtā pašvaldības atbalsta finansējuma kopsummas.
44. **Finansējuma piešķiršanas kārtība**
45. Konkursa uzvarētājam pašvaldības finansiālā atbalsta lielums tiek noteikts pamatojoties uz konkursa pieteikumā iekļauto informāciju.
46. Finansējuma izmaksa notiek divās daļās:
    1. 60 % apmērā no piešķirtā finansējuma kā avansa maksājums – pēc uzņēmuma reģistrēšanas komercreģistrā, līguma ar pašvaldību parakstīšanas;
    2. 40 % apmērā no piešķirtā finansējuma – pēc konkursa uzvarētāja atskaites iesniegšanas par avansa summas izlietojumu.
47. Konkursa uzvarētājs naudas saņemšanai norāda savu (komersanta) bankas norēķinu kontu.
48. Konkursa rīkotājs patur tiesības samazināt izmaksājamo naudas summu, ja:
    1. finansējuma saņēmēja iesniegtajos izdevumus apliecinošajos dokumentos iekļautās summas nepamatoti pārsniedz tirgus cenas;
    2. finansējuma saņēmējs ir izlietojis mazāku finanšu līdzekļu apjomu par to, kāds norādīts līgumā ar pašvaldību.
49. Konkursa rīkotājs patur tiesības neizmaksāt naudu, ja konkursa uzvarētājs:
    1. līdz noteiktā termiņa beigām nav iesniedzis visus prasītos dokumentus;
    2. līdz noteiktā termiņa beigām nav noslēdzis līgumu ar pašvaldību.
50. Konkursa rīkotājs patur tiesības likt atmaksāt izmaksāto finansiālā atbalsta summu, ja finansējuma saņēmējs:
    1. nav iesniedzis izdevumus apliecinošos dokumentus atbilstoši līgumam;
    2. tam piešķirto finansējumu bez iepriekšējas saskaņošanas izlietojis citu mērķu sasniegšanai kā norādīts līgumā ar pašvaldību;
    3. piešķirto finansējumu izlietojis personīgā labuma gūšanai, nevis komercdarbības uzsākšanai.
51. **Kontroles mehānisms**
52. Konkursa rīkotājs patur tiesības līguma darbības laikā veikt pārbaudes finansējuma saņēmēja darbības vietā, lai pārliecinātos par:
    1. iegādāto materiālo vērtību atrašanos komercdarbības vietā;
    2. komercdarbības norisi.
53. Konkursa uzvarētājam katru ceturksni ir pienākums iesniegt pašvaldībā attaisnojuma dokumentu kopijas, kas apliecina piešķirto finanšu līdzekļu izlietojumu plānotajiem mērķiem.
54. Konkursa uzvarētājs kā komercdarbības veicējs tiek uzraudzīts un komercdarbība sekmīgi jānodrošina vismaz 5 (piecus) gadus no līguma noslēgšanas.
55. **Noslēguma jautājums**
56. Persona, kura konkursa uzvarētāja vārdā paraksta līgumu ar pašvaldību, ir personīgi materiāli atbildīga par piešķirto finanšu līdzekļu izlietojumu saskaņā ar plānoto izmaksu tāmi.

Limbažu novada pašvaldības

Domes priekšsēdētājs D.Zemmers

**PIELIKUMS**

konkursa „Atbalsts komercdarbības uzsākšanai

Limbažu novadā 2019.gadā” nolikumam

**Konkursa „Atbalsts komercdarbības uzsākšanai**

**Limbažu novadā 2019.gadā”**

**PIETEIKUMA**

**veidlapa**

|  |  |
| --- | --- |
| **Informācija par iesniedzēju** | |
| Vārds, Uzvārds |  |
| Personas kods |  |
| Deklarētās dzīvesvietas adrese |  |
| Tālrunis |  |
| E-pasts |  |

|  |  |
| --- | --- |
| **Informācija par plānoto komersantu – komersanta veids** | |
| Sabiedrība ar ierobežotu atbildību |  |
| Individuālais komersants |  |
| Cits (norādīt) |  |

**Klāt pie Pieteikuma veidlapas pievienots iesniedzēja dzīves un darba apraksts – CV**

**Piekrītu savu personas datu apstrādei un to izmantošanai publicitātei saistībā ar konkursa norisi un rezultātu paziņošanu.**

|  |
| --- |
| Vārds, uzvārds  Datums Paraksts |

1. **Komercdarbības projekta apraksts**

|  |
| --- |
| **1. Īss paredzētās komercdarbības apraksts** |
|  |

|  |
| --- |
| **2. Projekta mērķis(-i)** |
|  |

|  |
| --- |
| **3. Esošās situācijas apraksts** |
| *(Kāpēc esošā tirgus situācija prasa jaunus risinājumus)* |
|  |

|  |
| --- |
| **4. Produktu/ pakalpojumu apraksts** |
| *(Piedāvātās iespējas, cena, cenu veidošanas princips, salīdzinājums ar konkurentiem, izaugsmes iespējas)* |
|  |

|  |
| --- |
| **5. Īstenošanas vieta** |
| *(Aprakstīt vietu, kur tiks veikta saimnieciskā darbība)* |
|  |

|  |
| --- |
| **6. Piegādātāju apraksts** |
| *(Aprakstīt nepieciešamo preču/pakalpojumu piegādātājus, cenu aptaujas rezultāts, pieredze)* |
|  |

|  |
| --- |
| **7. Noieta tirgus analīze** |
| *(Esošā tirgus izpēte, apraksts, klienti, konkurenti)* |
|  |

|  |
| --- |
| **8. Pārdošanas plāns** |
| *(Plānotā produkta/pakalpojuma virzība, reklāma)* |
|  |

|  |
| --- |
| **9. Darbinieki** |
| *(Plānoto darbinieku skaits, to funkcijas)* |
|  |

|  |
| --- |
| **10. Esošas iestrādnes veiksmīgai projekta īstenošanai** |
|  |

1. **Komercdarbības projekta finansiālās daļas apraksts**

|  |  |  |  |  |
| --- | --- | --- | --- | --- |
| **1. Plānotās komercdarbības projekta ieviešanas termiņi** | | | | |
| **Nr.**  **p.k.** | **Produkta/pakalpojuma nosaukums** | **Laika posms** | | |
| **No**  Mēnesis/gads | **Līdz**  Mēnesis/gads | |
| 1. |  |  |  | |
|  | | | |
| 2. |  |  |  | |
|  | | | |
| 3. |  |  |  | |
|  | | | |
| (…) |  |  |  | |
|  | | | |
| **2. Plānoto izmaksu tāme** | | | | |
| **Komercdarbības projekta izmaksu pozīcijas** | | | | **Izmaksas ar PVN (EUR)** |
| ATBALSTĀMĀS IZMAKSAS | | | |  |
| 1. | | | |  |
| 2. | | | |  |
| 3. | | | |  |
| (…) | | | |  |
| **I. Kopējās komercdarbības projekta atbalstāmās izmaksas** | | | |  |
| NEATBALSTĀMĀS IZMAKSAS | | | |  |
| **1.** | | | |  |
| **2.** | | | |  |
| **3.** | | | |  |
| **(…)** | | | |  |
| **II. Kopējās komercdarbības projekta neatbalstāmās izmaksas** | | | |  |
| **III. Kopējās komercdarbības projekta izmaksas (I+II)** | | | |  |

|  |  |  |
| --- | --- | --- |
| **3. Finansēšanas plāns** | | |
| **Finanšu avots** | **Kopsumma (EUR)** | **Procentdaļa (%)** |
| Privātie līdzekļi |  |  |
| Pašvaldības finansējums |  |  |
| Kredīts bankā |  |  |
| Cits |  |  |
| KOPĀ |  | 100 % |

|  |
| --- |
| **2. Naudas plūsmas aprēķins (detalizēts pa mēnešiem – vismaz 3 gadiem Microsoft Excel faila formātā)** |
|  |

**Naudas plūsma pasākuma realizācijas laikā vienam gadam**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | **1** | **2** | **3** | **4** | **5** | **6** | **7** | **8** | **9** | **10** | **11** | **12** |
| **Naudas atlikums mēneša sākumā** | **0** | **3000** | **3000** | **3000** | **3000** | **3000** | **3000** | **3000** | **3000** | **3000** | **3000** | **3000** |
| **Naudas līdzekļu ienākumi** |  |  |  |  |  |  |  |  |  |  |  |  |
| ………………………………….. |  |  |  |  |  |  |  |  |  |  |  |  |
| ***Naudas līdzekļi no saimnieciskās darbības kopā*** | **0** | **0** | **0** | **0** | **0** | **0** | **0** | **0** | **0** | **0** | **0** | **0** |
| Kredīti |  |  |  |  |  |  |  |  |  |  |  |  |
| Citi naudas līdzekļi (īpašnieks) |  |  |  |  |  |  |  |  |  |  |  |  |
| Konkursa grants | 3000 |  |  |  |  |  |  |  |  |  |  |  |
| ***Naudas līdzekļu ieņēmumi kopā*** | **3000** | **0** | **0** | **0** | **0** | **0** | **0** | **0** | **0** | **0** | **0** | **0** |
| **Naudas līdzekļu izdevumi** |  |  |  |  |  |  |  |  |  |  |  |  |
| Darba alga un sociālais nodoklis |  |  |  |  |  |  |  |  |  |  |  |  |
| Telekomunikācijas pakalpojumi, internets |  |  |  |  |  |  |  |  |  |  |  |  |
| Grāmatvedības izmaksas |  |  |  |  |  |  |  |  |  |  |  |  |
| Ieguldījumi pamatlīdzekļos |  |  |  |  |  |  |  |  |  |  |  |  |
| Telpu noma |  |  |  |  |  |  |  |  |  |  |  |  |
| Reklāmas izmaksas |  |  |  |  |  |  |  |  |  |  |  |  |
| Kredīta pamatsummas un procentu maksājums |  |  |  |  |  |  |  |  |  |  |  |  |
| **………………………………………………………………** |  |  |  |  |  |  |  |  |  |  |  |  |
| ***Naudas līdzekļu izdevumi kopā*** | **0** | **0** | **0** | **0** | **0** | **0** | **0** | **0** | **0** | **0** | **0** | **0** |
| **Perioda bilance** | **3000** | **0** | **0** | **0** | **0** | **0** | **0** | **0** | **0** | **0** | **0** | **0** |
| **Beigu bilance** | **3000** | **3000** | **3000** | **3000** | **3000** | **3000** | **3000** | **3000** | **3000** | **3000** | **3000** | **3000** |